Prezident Poroshenko Stepan Poltorakni Ukraina mudofaa vaziri lavozimiga tavsiya qildi

Ukraina prezidenti Pyotr Poroshenko Oliy Radaga ko‘rib chiqish uchun mamlakat mudofaa vaziri lavozimiga Stepan Poltorak nomzodini tavsiya qildi, deb xabar bermoqda “Segodnya”.

Hozirgi paytda Ukraina Milliy gvardiyasi qo‘mondoni bo‘lgan general-polkovnik bilan uchrashuvda Poroshenko nomzodning yuqori darajadagi tashkilotchilik qobiliyati, mavqesi, o‘rnatgan tartib-intizomi va kuchli jangovar ruhini alohida e’tirof etgan.
Avvalroq, Ukraina prezidenti mamlakat mudofaa vaziri Valeriy Geleteyning iste’foga chiqish to‘g‘risidagi so‘rovini qabul qilgani haqida xabar berilgan edi.